«Նովայա գազետան», օրինակ, «Փաշինյանը հեռացել է, որ վերադառնա» վերնագրով հոդված է հրապարակել այսօր, որում պատմում է Հայաստանյան զարգացումների տրամաբանությունն ու հնարավոր սցենարը։ Հոդվածի հեղինակը նշել է նաև հոկտեմբերի 2-ի հանրահավաքը, երբ Փաշինյանի կոչով Ազգային ժողովի մոտ էին հավաքվել տասնյակ հազարավոր մարդիկ: «Մատի մի շարժումով նա կարողացավ մեկ ժամում՝ աշխատանքային օրվա ավարտին, 30 հազար մարդ հավաքել փողոցում», – գրել է «Նովայա գազետան»: